जीवन अनमोल है इसे व्यर्थ गंवाए : पीतांबर दास
खैरथल. वल्लभग्राम स्वामी लीलाशाह के भंडारे में प्रसादी ग्रहण करते श्रद्धालु।
खैरथल | कस्बेके निकटवर्ती गांव बल्लभग्राम स्थित स्वामी लीलाशाह महाराज की कुटिया में रविवार को वार्षिकोत्सव हर्षोल्लास से मनाया गया। स्वामी लीलाशाह सेवा समिति अध्यक्ष वासदेव दासवानी ने बताया कि सुबह 10 बजे हवन-यज्ञ में सैकडों श्रद्धालुओं ने आहुतियां दी। दोपहर 12 बजे सत्संग-प्रवचन के दौरान महंत पीतांबर दास ने कहा कि मनुष्य का जीवन अनमोल है इसे व्यर्थ गंवाए तथा प्रभु भक्ति में जीवन को लगाकर इसे मोक्ष प्राप्ति की ओर ले जाना चाहिए। जीवन में चाहे कितनी भी व्यस्तता हो इसके बावजूद प्रभु भक्ति के लिए समय निकालना चाहिए। वार्षिकोत्सव के दौरान आगरा, नदबई, जयपुर अहमदाबाद की सत्संग मंडलियों की ओर से भी सत्संग किया गया। शाम 4 बजे विशाल आम भंडारे का आयोजन किया गया। इसमें खैरथल, मुंडावर किशनगढ़बास, अलवर, इस्माइलपुर से आए लोगों ने स्वामी लीलाशाह महाराज की प्रतिमा के दर्शन कर भंडारे में प्रसाद ग्रहण किया। शाम 6 बजे आरती के पश्चात पल्लव पाकर वार्षिकोत्सव का समापन किया गया। इस दौरान वार्षिकोत्सव में स्वामी लीलाशाह सेवा समिति अध्यक्ष वासदेव दासवानी, अशोक चंचलानी, राजकुमार चंचलानी, अशोक महलवानी, विनेश सिरवानी, संजय गंगवानी, हरीश गुरनानी, किशन निहलानी, घनश्याम मंघवानी, भगवान लालवानी, चंदन लालवानी, हेमराज मूलानी, वासदेव गुरुजी आदि ने अपना व्यवस्था बनाए रखने में अपना सहयोग दिया।
hin_Deva hin_Deva hin_Deva